કીનિલી શિન્ડલરની દરેક યશગાથા વખતે તેનું વર્ણન કરવા માટે જે વિશેષણો વાપરે છે તે બધાં બાઇબલમાંથી લીધેલાં છે અને એ વાર્તામાં આવતા વીરનાયકો માટે વપરાયેલાં છે; જેમ કે એક સ્થળે શિન્ડલર માટે Judge વિશેષણ વપરાયું છે જેનો બાઇબલદત્ત અર્થ થાય છે શુરવીર, છતાં એ જ શ્વાસે લંપટ, દારુડિયા અને લાંચ આપવામાં માહેર શિન્ડલરને જર્મનો જે પ્રજાને ધિક્કારે છે તેવા યહૂદીઓના બચાવ માટે એક ક્ષણના વિલંબ વિના ગમે તેવો દેશદ્રોહ આચરી શકે તેવો પણ બેધડક ચિતર્યો છે!